B เพิ่มทุน 330 ล้านหุ้นให้ PP ราคาไม่ต่ำกว่า 0.29 บ./หุ้น รับแผนรุกพลังงาน
B เพิ่มทุน 330 ล้านหุ้นให้ PP ราคาไม่ต่ำกว่า 0.29 บ./หุ้น รับแผนรุกพลังงาน
B เพิ่มทุน 330 ล้านหุ้นให้ PP ราคาไม่ต่ำกว่า 0.29 บ./หุ้น รับแผนรุกพลังงาน
29 ก.ย. 2563

บริษัท บีจิสติกส์ จำกัด (มหาชน) หรือ B แจ้งว่าที่ประชุมคณะกรรมการบริษัทเมื่อวานนี้ (28 ก.ย.) มีมติให้นำเสนอผู้ถือหุ้นเพื่อพิจารณาอนุมัติการเพิ่มทุนจดทะเบียนเป็น 1.7 พันล้านบาท จากเดิม 1.48 พันล้านบาท โดยออกหุ้นใหม่ไม่เกิน 330 ล้านหุ้น พาร์หุ้นละ 0.68 บาท จัดสรรให้แก่บุคคลในวงจำกัด (PP) โดยราคาเสนอขายจะเป็นไปตามราคาตลาด ซึ่งอาจเป็นราคาที่ต่ำกว่าพาร์ แต่ต้องไม่ต่ำกว่าราคา 0.29 บาท/หุ้น
สำหรับวัตถุประสงค์การเพิ่มทุนครั้งนี้ เพื่อนำไปใช้ลงทุนในธุรกิจพลังงานทางเลือกที่กำลังดำเนินการศึกษาอยู่ จำนวนประมาณ 70% ของจำนวนเงินที่ได้รับ ,ลงทุนในบริษัท บียอนด์ แคปปิตอล จำกัด จำนวนประมาณ 20% ของจำนวนเงินที่ได้รับ และเพื่อใช้เป็นเงินทุนหมุนเวียนของบริษัทและบริษัทย่อย จำนวนประมาณ 10% ของจำนวนเงินที่ได้รับ
ทั้งนี้ บริษัทกำหนดให้จัดประชุมวิสามัญผู้ถือหุ้นครั้งที่ 1/2563 ในวันที่ 8 ธ.ค.63 เพื่อพิจารณาเรื่องดังกล่าว